CELEX: 62018CB0709
Language: hu
Date: 2020-05-28 00:00:00
Title: C-709/18. sz. ügy: A Bíróság (hetedik tanács) 2020. május 28-i végzése (a Špecializovaný trestný súd [Szlovákia] előzetes döntéshozatal iránti kérelme) – UL, VM elleni büntetőeljárás (Előzetes döntéshozatal – A Bíróság eljárási szabályzata 53. cikkének (2) bekezdése és 99. cikke – (UE) 2016/343 irányelv – 3. és 4. cikk – Az Európai Unió Alapjogi Chartája – 47. és 48. cikk – A bűnösségre történő nyilvános utalások – Nemzeti bíróság – Az egyik vádlottnak a vádiratban megjelölt bűncselekményekre vonatkozó beismerő vallomásának végzéssel történő elfogadása – A magát ártatlannak valló másik vádlott bűnösségének vizsgálata – A beismerő vallomást elfogadó bíróság által hozott büntető ítélet)

31.8.2020   
            
            
               HU
            
            
               Az Európai Unió Hivatalos Lapja
            
            
               C 287/15
            
         
      A Bíróság (hetedik tanács) 2020. május 28-i végzése (a Špecializovaný trestný súd [Szlovákia] előzetes döntéshozatal iránti kérelme) – UL, VM elleni büntetőeljárás
      (C-709/18. sz. ügy) (1)
      
      (Előzetes döntéshozatal - A Bíróság eljárási szabályzata 53. cikkének (2) bekezdése és 99. cikke - (UE) 2016/343 irányelv - 3. és 4. cikk - Az Európai Unió Alapjogi Chartája - 47. és 48. cikk - A bűnösségre történő nyilvános utalások - Nemzeti bíróság - Az egyik vádlottnak a vádiratban megjelölt bűncselekményekre vonatkozó beismerő vallomásának végzéssel történő elfogadása - A magát ártatlannak valló másik vádlott bűnösségének vizsgálata - A beismerő vallomást elfogadó bíróság által hozott büntető ítélet)
      (2020/C 287/22)
      Az eljárás nyelve: szlovák
      
         A kérdést előterjesztő bíróság
      
      Špecializovaný trestný súd
      
         Az alap-büntetőeljárás résztvevője
      
      UL, VM
      
         Az eljárásban részt vesz: Úrad špeciálnej prokuratúry Generálnej prokuratúry Slovenskej republiky
      
         Rendelkező rész
      
      A büntetőeljárás során az ártatlanság vélelme egyes vonatkozásainak és a tárgyaláson való jelenlét jogának megerősítéséről szóló, 2016. március 9-i (UE) 2016/343 európai parlamenti és tanácsi irányelvnek az ezen irányelv (16) premabulumbekezdésével és az Európai Unió Alapjogi Chartája 47. cikkének második bekezdésével, illetve 48. cikkével összefüggésben értelmezett 3. cikkét és 4. cikkének (1) bekezdését úgy kell értelmezni, hogy azokkal nem ellentétes az, ha a két személlyel szemben indított büntetőeljárásban valamely nemzeti bíróság először is végzéssel elfogadja az első személy beismerő vallomását a vádiratban megjelölt, állítólagosan a bűnösséget tagadó másik személlyel társtettességben elkövetett bűncselekmények tekintetében, majd pedig a második személlyel szemben felrótt cselekményekre vonatkozó bizonyítékok felvételét követően határoz e második személy bűnösségéről, feltéve egyrészt, hogy a második személynek az állítólagos bűncselekmények elkövetésében való társtetteskénti részvételének megemlítése szükséges a beismerő vallomást tévő személy büntetőjogi felelősségének elemzéséhez, másrészt pedig, hogy ugyanez a végzés és/vagy az abban hivatkozott vádirat egyértelműen megjelöli, hogy a második személy bűnösségét jogszerűen nem állapították meg, és hogy az külön bizonyításfelvétel, illetve ítélet tárgyát fogja képezni.
      
         (1)  HL C 44., 2019.2.4.